இரண்டாவது பாதி தொடங்கியதுமே விறுவிறுவென புள்ளிகளை எடுத்தது பெங்களூரு. ஒரு கட்டத்தில் ஸ்கோர் 19 -10 என இருந்தது. மேட்ச் குஜராத் கையில் இருந்து முற்றிலும் நழுவிவிட்டது என்றே தோன்றியது. ஆனால், கபடியில்தான் எந்த நிமிடத்திலும் மேட்ச் மாறும் அல்லவா! குஜராத் ஆக்ரோஷத்துடன் மீதி ஆட்டத்தை எதிர்கொண்டது. குறிப்பாக டேக்கிளில் அபாரமாக செயல்பட்டது. குஜராத் அணியின் இடது முனையில் இருந்த ஈரான் வீரர் அபோசரும் சரி, வலது முனையில் இருந்த ஃபாசல் அட்ரசெல்லியும் சரி பெங்களூரு வீரர்களை மடக்கிப் பிடித்தார்கள். ரோஹித் குமார், ஆஷிஷ் குமார் இருவரும் குஜராத் அணியால் சூப்பர் டேக்கிள் செய்யப்பட்டனர். இவை மேட்ச்சின் திருப்புமுனையாக அமைந்தன.